 Madaxweyne Muuse Biixi Cabdi, waxa uu hadallo waano iyo wax-sheeg ah u jeediyey culimaaudiinka ka hawlgala xarunta wasaaradda iyo maamulkoodaba, waxana uu usoo jeediyey inay ku dedaalaan yaraynta khilaafaadka Diiniga, waxana isaga oo hadalkiisa sii wata uu yidhi, Culimadu maanta way badan tahay, aqoontooduna way badan tahay, waxana suuragal ah inay kooxiba Iskuul gaar ah ama Maddarasad gaar ah ama sheikh gaar ah kasoo baxday, khilaafka iyo mesalooyinkana Ilaahay baa adduunyada u abuuray oo waa joogto oo waa dabiici, waayo rayigaa kasoo baxa oo waa la isku geeyaa, sidaas darteed waxan rajaynayaa inay ururiyaan afkaarta culimada oo aanu khilaaf diineed inagu dhicin oo la yareeyo oo Iskuulladaa iyo culimadaa kala duwan ee laga soo kala baxay, ay wasaaraddu awood u hesho in waxyaabaha hoose ee lagu marmaa aanu khilaaf culimo oo waaweyn inaga dhex abuurin. 